**«Қара пима» проза**

Әке мен бала проблемасы, қазіргі замандағы өзекті мәселе. Қоғамымызда бел алып бара жатқан маскүнемдік, ішімдікке құмарлықты ақын поэмаға арқау етіп алған. Шығарманы талдау барысында көптеген өмір шындығына куә боламыз. «Қара пима» поэмасының сюжетіне тоқталсақ, «алай-дүлей ақ боран, көңілін ой күпті қылған балаға кездесеміз. Анасы өлген, ал әкесінің күйі болса:

Ішуге сылтау табылар,

Ішемін, — дейді, күйіктен.

Қызған соң айтар әні бар,

Өмір-ау неткен сүйікті ең!» — деп басталып, поэма сюжеті әкесінің баласының жалғыз пимасын алып кетіп сатуымен, баласының ана бейітінің басына барып, жоқтау айтып, үсіп қалуымен шарықтау шегіне жетеді. Әкесі үйге келіп, тәубесіңе келгенде, баласының ауруханаға түскенін естиді, сонда барып баласының пимасын сатып жібергені есіне түседі. Содан соң әкесі баласына жаңа пима сатып алып, ауруханаға барады. Бірақ, барлығы кеш. Баласының екі бірдей аяғын тізеден төмен қарай кесіп тастағанын ол білмеді.

Сонда баласы:

Енді әке пиманың

Қажеті маған жоқ.. – деді.

Қараса… кеште баяғы..

Пиманы сатып ант ұрған..

Үсіген екі аяғы Кесілген екі балтырдан!… Қорыта келе, бұл поэманы оқыған қалың көпшіліктің көз жанарына жас келетіні рас. Неге десеңіз? Көпшіліктің тағдырымен, көкейіндегі мәселелермен сәйкес келетіндігінен десе болады, себебі, ғасыр дертіне айналған маскүнемдіктен қаншама тағдырлар тәлкекке ұшырап, талай өмірлер қиылды. Заманымыздың айықпас ауруының салдарын жырлайтын «Қара пима» көпшілікке ой тастап, тура жолдан адастырмас имандылық айнасы деуге болады.